บาทอ่อน! เปิดที่ 34.71 บาทต่อดอลลาร์
เงินบาทเปิดตลาด 34.71 บาทต่อดอลลาร์ อ่อนค่าตามภูมิภาค ตลาดกังวลเฟดเร่งขึ้นดอกเบี้ยหลังเงินเฟ้อสหรัฐสูงกว่าคาด
12 พ.ค. 2565

เมื่อวันที่ 12 พ.ค.65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.71 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 34.63 บาท/ดอลลาร์เงินบาทอ่อนค่าเมื่อเทียบกับดอลลาร์สหรัฐ ตามทิศทางของสกุลเงินอื่นๆ ในภูมิภาค เนื่องจากเมื่อคืนนี้ตัวเลขเงินเฟ้อของสหรัฐ เดือนเม.ย.ออกมาที่ 8.3% สูงกว่าที่นักวิเคราะห์คาดการณ์ไว้ ทำให้ตลาดยิ่งเริ่มกังวลเรื่องการปรับขึ้นอัตราดอกเบี้ยนโยบายของธนาคารกลางสหรัฐ (เฟด) จึงส่งผลให้ดอลลาร์แข็งค่าขึ้นเมื่อเทียบกับสกุลเงินหลักอื่นๆนักบริหารเงิน คาดว่า วันนี้เงินบาทจะเคลื่อนไหวในกรอบ 34.55 - 34.75 บาท/ดอลลาร์